Työnantaja tarvitsee TyEL-vakuutuksen, kun työntekijä on työsuhteessa, työntekijä on täyttänyt 17 vuotta ja työntekijälle maksetaan palkkaa vähintään 62,88 euroa kuukaudessa.
Tarvitset siis TyEL-vakuutuksen myös, jos olet yksityishenkilö, joka työllistää esimerkiksi lastenhoitajan, remontoijan, siivoojan tai puutarhurin.
TyEL-vakuuttamisen alaikäraja on 17 vuotta. TyEL-vakuuttamisen yläikäraja taas riippuu työntekijän syntymävuodesta:
vuonna 1957 tai aikaisemmin syntyneillä 68 vuotta
vuonna 1958–1961 syntyneillä 69 vuotta
vuonna 1962 tai myöhemmin syntyneillä 70 vuotta.
Jos sinulla tai yritykselläsi ei ole vakituisia työntekijöitä ja maksat palkkoja alle 9 006 euroa puolen vuoden aikana, voit toimia tilapäisenä työnantajana. Tällöin sinun ei ole pakko tehdä TyEL-vakuutussopimusta minkään työeläkeyhtiön kanssa. Ilmoitat kuitenkin palkat tulorekisteriin ja maksat TyEL-vakuutuksen maksut normaalisti.